Unser frûntlich gruͦs zuͦ vor, lieber schulth̄s. Andres Schuͦmacher von Stefisburg bringt an uns,
wie sin stiefmuͦter und dero vogt meinēt, das er un̄ sin bruͦder schulden bezaln soͤllent und darumb
geneinander inrecht hangēt und ietz uff sampstag darūb usgeclagt werd. Da er aber meint,
soelich sachn̄ si ouch beruͤren un̄ als wol als si verlieren soͤllen. Item, als du von im eigēlicher hoͤren
macht, do ist unser bevelchnis mitt ernstiger meynūg, du wellest im der sachenhalb des bestē
beholfen un̄ beraten sin, damitt im un̄ sinē bruͤder darinn gang und gelang, das billich un̄ recht
sie und wer od' wurd es notdurftig oder ze tuͦnd, das den̄ die sach ob im and's begegnē woͤlt
für uns gewist un̄ das durch dich verschaft wurd, umb das inē dar in̄ nuetzit anders den̄
die billikeit widervar. Darnach wiss ouch dar in̄ ze tuͤnd, damitt tuͤst unsern willn̄. Dat uff
mentag nach Otmari anno etc LXVI.
Schulth̄s und
raͤt ze Bern